Padomes un Padomē sanākušo dalībvalstu valdību pārstāvju secinājumi par kultūras darba plānu 2011.–2014. gadam

2010/C 325/01

EIROPAS SAVIENĪBAS PADOME UN PADOMĒ SANĀKUŠIE DALĪBVALSTU VALDĪBU PĀRSTĀVJI,

VIENOJAS

It īpaši darba grupas strādās minētajās prioritārajās jomās, lai iegūtu konkrētus un izmantojamus rezultātus,

AICINA KOMISIJU UN DALĪBVALSTIS

AICINA KOMISIJU UN PADOMES PREZIDENTVALSTIS

AICINA PADOMES PREZIDENTVALSTIS

AICINA KOMISIJU

no vienas puses, regulāri informēt dalībvalstis par darbu, ko veic pilsoniskās sabiedrības strukturēta dialoga platformas, un, no otras puses, informēt minētās platformas par darba grupu paveikto,

PAUŽ GANDARĪJUMU

par Komisijas ieceri atbalstīt dalībvalstu darbības, lai īstenotu I pielikumā izklāstīto darba plānu.

(1) OV C 287, 29.11.2007., 1. lpp.

(2) COM(2010) 390 galīgā redakcija.

(3) SEC(2010) 904.

(4) Eiropadomes 2010. gada 17. jūnija secinājumi (dok. EUCO 13/1/10 REV 1).

I PIELIKUMS

A prioritāte: Kultūru daudzveidība, kultūru dialogs un pieejama un atvērta kultūra

Eiropas kultūras plāns – Kultūru daudzveidības un kultūru dialoga veicināšana (1. stratēģiskais mērķis)

Eiropa 2020 – iekļaujoša izaugsme (3. prioritāte)

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis: 1. tematiskā joma: Mākslas un kultūras iestāžu loma, lai veicinātu Dalībvalstu speciālistu darba grupa (OMC) (1). i) labāku piekļuvi kultūrai un plašāku līdzdalību; Speciālisti izskatīs mākslas un kultūras iestāžu īstenoto politiku un paraugpraksi, lai veicinātu labāku piekļuvi kultūrai un plašāku līdzdalību, ieskaitot visneaizsargātākās grupas un nabadzīgas un sociāli atstumtas personas (2). 2011.–2012. Sniegt politikas norādījumus un paraugprakses rokasgrāmatu, kas paredzēti mākslas un kultūras iestādēm. ii) kultūru daudzveidību un kultūru dialogu. Speciālisti apzinās politiku un paraugpraksi attiecībā uz jaunradi mākslas un kultūras iestādēs, vietās, kas ir paredzētas, lai sekmētu apmaiņu starp kultūrām un sociālām grupām, īpaši uzsverot kopīgā kultūras mantojuma daudzveidību un sekmējot izglītību mākslas un kultūras jomā un zināšanas par dažādām kultūrām. 2012.–2013. Noteikt politiku un paraugprakses piemērus, kas paredzēti mākslas un kultūras iestādēm. Dalībvalstis: 2. tematiskā joma: Attīstīt pamatprasmi – kultūras izpratne un izpausme (3). Dalībvalstu speciālistu darba grupa (OMC) (1). Speciālisti (4) apzinās paraugpraksi, kas jāīsteno, lai attīstītu minēto pamatprasmi un to iekļautu izglītības politikā, balstoties uz zināšanām un attieksmi, kas izklāstīti Eiropas Parlamenta un Padomes 2006. gada 18. decembra ieteikumā par pamatprasmēm mūžizglītībā (5). 2013.–2014. Paraugprakses rokasgrāmata, kas paredzēta valsts un Eiropas līmeņa kultūras un izglītības iestādēm. Komisija: Veicināt pilsētu atvērtību kultūru daudzveidībai. Komisija apzinās paraugpraksi un veidus, lai veicinātu pilsētu atvērtību kultūru daudzveidībai, balstoties uz rezultātiem, kas gūti saistībā ar ES līdzfinansētiem projektiem par daudzveidību pilsētās (6). No 2011. gada. Paraugprakses apkopošana. Komisija: Valodu daudzveidības veicināšana. Izpētīt subtitru lietojuma potenciālu, lai sekmētu svešvalodu apguvi. Izpētes mērķis ir izvērtēt to, kā un cik lielā mērā subtitru izmantošana sekmē un atvieglo svešvalodu apguvi un uzlabo svešvalodu zināšanas, tādējādi dodot iespēju veidoties labvēlīgākai valodu videi, īpaši uzsverot kultūras dimensijas nozīmi. Nobeiguma ziņojums ir paredzēts 2011. gada otrajā trimestrī.





B prioritāte: Kultūras un jaunrades nozares

Eiropas kultūras plāns – Veicināt kultūru kā jaunrades katalizatoru (2. stratēģiskais mērķis)

Eiropa 2020 – gudra un ilgtspējīga izaugsme (1. un 2. prioritāte)

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis: 1. tematiskā joma: Stratēģiski izmantot Savienības atbalsta programmas, arī struktūrfondus, lai stimulētu kultūras devumu vietējā un reģionālajā attīstībā, kā arī kultūras un jaunrades nozaru ietekmi uz ekonomiku plašā nozīmē. Dalībvalstu speciālistu darba grupa (OMC) (7). Pamatojoties uz Padomes 2010. gada 10. maija secinājumiem (8) un analīzi par kultūras devumu vietējā un reģionālā attīstībā, speciālisti apzinās, salīdzinās un piedāvās paraugpraksi šajā jomā, kas paredzēta it īpaši kultūras un jaunrades nozaru darbiniekiem. Speciālisti izskatīs arī kultūras un jaunrades nozaru ietekmi uz ekonomiku plašā nozīmē, īpaši saistībā ar inovācijām, un iespēju šādā nolūkā labāk izmantot Savienības atbalsta programmas. 2011. Politikas norādījumi. Apsvērt Eiropas mēroga iniciatīvu, ko īsteno Komisija un dalībvalstis, lai sekmētu kultūras iekļaušanu reģionālās un vietējās attīstības politikā un atbalstītu saprātīgas un pamatotas specializācijas stratēģijas. Dalībvalstis: 2. tematiskā joma: Kultūras un jaunrades nozaru eksporta un starptautiskās dimensijas veicināšanas stratēģijas. Dalībvalstu speciālistu darba grupa (OMC) (7). Speciālisti apzinās paraugpraksi, lai veicinātu kultūras un jaunrades nozaru starptautisko dimensiju un eksportu. 2012.–2013. Paraugprakses rokasgrāmata. Dalībvalstis: 3. tematiskā joma: Kultūras un jaunrades nozares MVU finanšu pārvaldības paraugprakse. Dalībvalstu speciālistu darba grupa (OMC) (7). Speciālisti izstrādās kultūras un jaunrades nozaru finansējuma nodrošinātājiem un šāda finansējuma izmantotājiem paredzētu rokasgrāmatu, pamatojoties uz esošo finansēšanas mehānismu un nodokļu pasākumu analīzi, kas veikta divos Komisijas pasūtītos pētījumos (9). Minētajā darbā ņems vērā citas darbības, kas Eiropas līmenī ir sāktas šajā jomā, kā tas ir paziņots Komisijas Zaļajā grāmatā “Kultūras un radošo nozaru potenciāla īstenošana” (10). 2013.–2014. Paraugprakses rokasgrāmata ar konkrētiem piemēriem. Komisija: Turpmāki pasākumi saistībā ar Zaļo grāmatu “Kultūras un radošo nozaru potenciāla īstenošana”. Komisija izskatīs publiskās apspriešanas rezultātus un līdz 2010. gada beigām publicēs saņemto atbilžu analīzi, lai 2011. gada pirmajā pusgadā iesniegtu ierosmi par kultūras un jaunrades nozaru veicināšanu un atbalstu. No 2011. gada. Komisija: Jaunrades nozaru Eiropas apvienības izveide. Komisija, balstoties uz dienestu, tostarp Uzņēmējdarbības ĢD, ciešu sadarbību, izveidos jaunrades nozaru Eiropas apvienību. No 2011. gada. Komisija: Veicināt kultūras tūrismu kā noturīgas sociālās un ekonomiskās attīstības dzinējspēku. Saskaņā ar Komisijas paziņojumu par jaunām Eiropas tūrisma nozares politiskām pamatnostādnēm (11) Komisija nodrošinās dienestu, tostarp Uzņēmējdarbības ĢD, ciešu sadarbību, lai sekmētu kultūras tūrisma un ar to saistīto nozaru attīstību un lai apzinātu paraugpraksi attiecībā uz noturīgu kultūras tūrisma pārvaldību, tostarp materiāla un nemateriāla kultūras mantojuma pārvaldību, ko varētu iekļaut integrētās reģionālās attīstības stratēģijās. No 2011. gada.





C prioritāte: Kompetences un mobilitāte

Eiropas kultūras plāns – Kultūru daudzveidības un kultūru dialoga sekmēšana un kultūras kā jaunrades katalizatora veicināšana (1. un 2. stratēģiskais mērķis)

Eiropa 2020 – gudra, ilgtspējīga un iekļaujoša izaugsme (1., 2. un 3. prioritāte)

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis: 1. tematiskā joma: Mobilitātes atbalsta programmas. Dalībvalstu speciālistu darba grupa (OMC) (12). Balstoties uz 2008. gada pētījumu “Mobility matters”, speciālisti analizēs un izvērtēs mobilitātes atbalsta programmas un plānus, lai apzinātu šķēršļus un problēmas, ar ko īpaši saskaras neliela apjoma operatori, jaunie mākslinieki un kultūras jomas darbinieki. Viņi apkopos arī paraugpraksi, kas var palīdzēt atrisināt grūtības. 2011.–2012. Analīzes rezultāti, šķēršļu un paraugprakses apzināšana. Dalībvalstis: 2. tematiskā joma: Radošu partnerību (13) veicināšana. Dalībvalstu speciālistu darba grupa (OMC) (12). Speciālisti apzinās un plānos sekmīgas partnerības un prakses veidus, tostarp to izraisīto pozitīvo ietekmi. 2012.–2013. Politikas norādījumi. Apsvērt Eiropas mēroga ierosmi, ko kopīgi īsteno Komisija, dalībvalstu valsts, reģionālā vai vietējā līmeņa partneri, ar mērķi stimulēt radošas partnerības. Dalībvalstis: 3. tematiskā joma: Mākslinieku rezidences. Dalībvalstu speciālistu darba grupa (OMC) (12). Speciālisti apzinās faktorus, kas nodrošina sekmīgu mākslinieku rezidenču izveidi, darbību un uzraudzību, īpašu uzmanību pievēršot spēju nostiprināšanai un tam, lai mazinātu nevienlīdzību starp vietējām un starptautiskām rezidencēm. Apzinātajiem paraugprakses piemēriem vajadzētu būt par pamatu tam, lai stiprinātu spējas gan darbībai Eiropas Savienībā, gan veidojot rezidences trešās valstīs, kā arī lai sekmētu sadarbības tīklu veidošanu ES līmenī. 2013.–2014. Paraugprakses rokasgrāmata par rezidenču sagatavošanu, izveidi un pārvaldību, tīklu un atbalsta mehānismu izveide. Komisija: Kompetenču apzināšana un attīstība, izmantojot nozaru padomes kultūras jomā (14). Komisija, balstoties uz dienestu, arī Nodarbinātības un sociālo lietu ĢD, ciešu sadarbību, izskatīs iespēju ES līmenī izveidot nozaru padomes kultūras jomā. Minēto padomju uzdevums būs palīdzēt izstrādāt politiku attiecībā uz konkrēto nozari, sniedzot analīzi par iespējamo nodarbinātības tirgus attīstību nozarē un ļaujot labāk apmierināt tam vajadzīgās kompetences. No 2011. gada. Informācijas un paraugprakses apmaiņa. Komisija: Plašsaziņas līdzekļu lietotprasmes veicināšana. Pētījums par plašsaziņas līdzekļu lietotprasmi. Saskaņā ar Audiovizuālo mediju pakalpojumu direktīvu (15), kurā ir paredzēts Komisijas pārskats par plašsaziņas līdzekļu lietotprasmes līmeņiem dalībvalstīs, pētījumā pārbaudīs un precizēs kritērijus, ar kuriem izvērtē plašsaziņas līdzekļu lietotprasmes līmeņus dalībvalstīs. 2010.–2011. Komisija: Turpināt izstrādāt priekšlikumus par mobilitātes jomas informācijas standartiem. Komisijas izveidotā speciālistu grupa – balstoties uz OMC darba grupas (2008.–2010. gada darba plāns) 2010. gada jūnijā sniegtajiem ieteikumiem par kultūras darbinieku mobilitāti – izstrādās priekšlikumus par informācijas standartiem. Komisija 2011. gadā iesniegs priekšlikumu Padomes ieteikumam par mobilitātes informācijas pakalpojumiem. 2011. Vispusīgs priekšlikums par informācijas un konsultāciju pakalpojumu saturu un standartiem. Komisija: Mākslinieku mobilitātes administratīvās prakses (tostarp vīzas, nodokļi, sociālais nodrošinājums) analīze. Komisija organizēs tematiskus seminārus, kuros piedalīsies dalībvalstu pārvaldes iestādes, Komisijas dienesti un “gala patērētāji”, un sekmēs informācijas un paraugprakses apmaiņu. 2011.–2014. Valsts pārvaldes iestādēm paredzēta paraugprakses rokasgrāmata.





D prioritāte: Kultūras mantojums, arī kolekciju mobilitāte

Eiropas kultūras plāns – Kultūru daudzveidības un kultūru dialoga sekmēšana (1. stratēģiskais mērķis)

Eiropa 2020 – ilgtspējīga un iekļaujoša izaugsme (2. un 3. prioritāte)

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis: Apsvērt veidus un līdzekļus, kā vienkāršot aizdošanas un aizņemšanās procesus. Dalībvalstu speciālistu darba grupa (OMC) (16). Speciālisti apzinās paraugpraksi saistībā ar visiem būtiskiem jautājumiem, kas saistīti ar kolekciju mobilitāti. 2011.–2012. Līdzekļu kopums attiecībā uz valsts garantiju mehānisma darbību (arī pamatnostādnes paraugprakses jomā, paraugi un norādījumi lietotājiem). Paraugprakses rokasgrāmata, kas paredzēta valsts pārvaldes iestādēm un kas aptver citus svarīgus jautājumus. Dalībvalstis un Komisija: Turpināt kultūras mantojumu, arī kinematogrāfisko mantojumu, pārveidot digitālā formā. Komisijas Pārdomu grupa (comité des sages) līdz 2010. gada beigām izstrādās ieteikumus par to, kā digitālajā laikmetā Eiropas kultūras mantojumu pārveidot digitālā formā, darīt pieejamu tiešsaistē un saglabāt. Pārskatu iesniegs 2010. gada beigās, nākamais būs 2011. gadā. Dalībvalstu speciālistu grupa digitalizācijas un digitālā mantojuma saglabāšanas jomā turpinās darbu, kas attiecas uz Europeana finansēšanu un pārvaldību laikposmā pēc 2013. gada. 2011.–2012 Komisija līdz 2012. gadam ierosinās Europeana noturīgu finansēšanas modeli – saskaņā ar Digitālo programmu Eiropai (17) un tās 15. pamatpasākumu un Padomes 2010. gada 10. maija secinājumiem par Europeana: nākamie soļi (18). 2012. Kino speciālistu darba grupa (kinematogrāfiskā mantojuma apakšgrupa) apspiedīs paraugpraksi attiecībā uz turpmākiem pasākumiem pēc Padomes 2010. gada 18. novembra secinājumiem par Eiropas kinematogrāfisko mantojumu, tostarp par digitālā laikmeta pārbaudījumiem (19). No 2011. gada. Dalībvalstis un Komisija: Izveidot Eiropas kultūras mantojuma zīmi (20). Komisija ciešā sadarbībā ar Eiropas žūriju sagatavos kandidatūru veidlapas un pamatnostādnes, lai vienkāršotu atlases un kontroles procedūras. 2011.–2012. Saskaņā ar pagaidu procedūru notiks pirmā objektu atlase. 2013.–2014. Komisija: Kultūras priekšmetu nelikumīgas tirdzniecības novēršana un apkarošana. Ņemot vērā rezultātus, kas gūti pašlaik notiekošajā pētījumā par kultūras priekšmetu nelikumīgu tirdzniecību (nobeiguma ziņojums paredzēts 2011. gada vidū), Komisija nodrošinās ciešu dienestu sadarbību. Viena vai vairākas Komisijas izveidotās speciālistu grupas (21) – sadarbībā ar dalībvalstīm, balstoties uz pašreizējiem dokumentiem un kodiem un ņemot vērā attiecīgus Savienības tiesību aktus šajā jomā – varētu ierosināt “līdzekļu kopumu”, kurā iekļauj pamatnostādnes paraugprakses jomā, uzvedības kodu par rūpību, kas vajadzīga nelikumīgas tirdzniecības un zādzības apkarošanā. 2012.–2013. Nelikumīgas tirdzniecības un zādzības apkarošanas līdzekļu kopums. Komisija: Mākslas darbu izvērtēšanas sistēmu analīze. Organizēs salīdzinošo izpēti par mākslas darbu izvērtēšanas sistēmām, kurā salīdzinās valsts garantijas, apdrošināšanu un kopīgo atbildību. Pārskats būs 2012. gadā.





E prioritāte: Kultūra ārējās attiecībās

Eiropas kultūras plāns – Stimulēt kultūru kā būtisku Savienības starptautisko attiecību elementu (3. stratēģiskais mērķis)

Eiropa 2020 – ārpolitikas instrumentu izvēršana

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis un Komisija: Stratēģiskās pieejas un sadarbības attīstība. Padomes prezidentvalstis tiek aicinātas izvērtēt, vai ir lietderīgi organizēt kopīgu neoficiālu sanāksmi, kurā piedalās kultūras ministriju augstas amatpersonas un ārlietu ministriju augstas amatpersonas, kas ir atbildīgas par kultūru, lai izstrādātu stratēģisku pieeju kultūrai saistībā ar ārējām attiecībām un stiprinātu sadarbību minētajā jomā. Augstās amatpersonas pašas noteiks darba grafiku, izskatāmos tematus un gaidāmos rezultātus. 2011.–2014. Informācijas apmaiņas līdzekļu attīstīšana. Pēc 2010. gada maijā Maljorkā notikušās ārlietu ministriju kultūras jautājumu nodaļu sanāksmes Komisija izstrādā informācijas apmaiņas tīmekļa vietni, kuras pamatā būs saskaņots modelis. Dalībvalstis un Komisija regulāri atjauninās attiecīgo saturu, lai šo materiālu varētu izmantot par pamatu praktiskā sadarbībā un pārrunās. Informācijas līdzekļa izstrāde 2011. gadā. Dalībvalstis un Komisija: Veicināt to, ka ratificē un īsteno UNESCO 2005. gada Konvenciju par kultūras izpausmju daudzveidības aizsardzību un veicināšanu. Attiecībās ar trešām valstīm turpināt veicināt konvencijas ratifikāciju un tās mērķu īstenošanu. Turpināt konvencijas īstenošanu, un tās mērķus iekļaut attiecīgajās Eiropas un valstu politikas jomās. Pastāvīgi Komisija: Izvērst kultūras attiecības ar trešām valstīm. Vajadzības gadījumā sasaukt speciālistu grupas, lai sagatavotu pārrunas par konkrētu jautājumu un palīdzētu izstrādāt stratēģijas attiecībā uz kultūras attiecībām ar trešām valstīm. Speciālistu grupas (22) tiks aicinātas pievērsties konkrētiem tematiem, pamatojoties uz reģionālu pieeju, piemēram, kaimiņvalstu kultūra (Euromed, Austrumu partnerība, Donavas reģions u. c.), kultūra jaunietekmes valstīs vai kultūra un attīstība. Vajadzības gadījumā no 2011. gada.





F prioritāte: Kultūras statistika

Darbības veicējs Tematiskās jomas Darba līdzekļi un metodes Gaidāmie rezultāti un orientējošs grafiks Dalībvalstis un Komisija: Ar kultūras statistiku saistītās metodoloģijas uzlabošana. Pēc 2011. gada beigās paredzētā ESSnet ziņojuma par kultūras jomas statistiku notiks diskusijas par ieteikumiem, prioritātēm un darba metodēm, ko izmantot turpmākā darbā. No 2012. gada. Metodoloģiskās sistēmas priekšlikums. Komisija: Uzlabot informāciju par kultūras statistiku. Kabatas formāta Eurostat grāmatas par kultūras statistiku jauns izdevums. Publicēšana 2011. gadā. Komisija: Mobilitātes statistikas izstrādes uzlabošana. Komisijas izveidota speciālistu grupa ierosinās kopīgu pieeju datu atlasei, lai vāktu mākslinieku un kultūras darbinieku mobilitātes datus (23). 2012.–2013. Līdzekļu kopums, ko kultūras administrācijas un iestādes var izmantot attiecībā uz mobilitātes datu atlasi.

(1) Darba grupu izveides un darbības principi ir izklāstīti II pielikumā.

(2) Par šo jautājumu skatīt Padomes 2010. gada 18. novembra secinājumus par kultūras lomu nabadzības un sociālās atstumtības apkarošanā (dok. 15448/10).

(3) Balstoties uz ieteikumiem, ko 2010. gada jūnijā sniedza Atvērtas koordinācijas metodes darba grupa par sinerģiju starp kultūru un izglītību, īpaši izglītību dažādu mākslu jomā (2008.–2010. gada darba plāns).

(4) Grupas sastāvs būs izšķirīgs faktors, lai nodrošinātu to, kas tās rezultātus ņems vērā programmas “Izglītība un apmācība 2020” (stratēģiska sistēma Eiropas sadarbībai izglītības un apmācības jomā) nākamajā darba posmā, tāpēc ir ieteicama Izglītības ministriju speciālistu dalība. Grupas darbu atbalstīs kompetenti Komisijas dienesti.

(5) OV L 394, 30.12.2006., 10. lpp.

(6) Piemēram – Pilsētas ar kultūru daudzveidību (līdzfinansēts saskaņā ar programmu “Kultūra”), Atvērtās pilsētas (līdzfinansēts saskaņā ar Urbact II), Pilsētas, kurās īsteno vietējās integrācijas politiku (Eurofound līdzfinansēts projekts).

(7) Darba grupu izveides un darbības principi ir izklāstīti II pielikumā.

(8) Padomes 2010. gada 10. maija secinājumi par kultūras ieguldījumu vietējā un reģionālajā attīstībā (OV C 135, 26.5.2010., 15. lpp.).

(9) “The entrepreneurial dimension of the cultural and creative industries”, Utrehtas mākslas skola, 2010. gada oktobrī; un “Access to finance activities of the European Creative Industry Alliance”, Jenny Tooth, 2010. gada janvārī.

(10) COM(2010) 183 galīgā redakcija.

(11) COM(2010) 352 galīgā redakcija.

(12) Darba grupu izveides un darbības principi ir izklāstīti II pielikumā.

(13) Radošas partnerības ir partnerības starp kultūru un tādām nozarēm kā izglītība un apmācība, uzņēmējdarbība, pētniecība vai valsts sektors, tādējādi ļaujot radošās prasmes izplatīt no kultūras nozares uz citām nozarēm.

(14) ES līmenī izveidotajās nozaru padomēs nodarbinātības un kompetenču jomā ir sapulcināti konkrētas ekonomikas nozares galvenie dalībnieki, tostarp arodbiedrību un darba devēju organizāciju pārstāvji vai izglītības un apmācības darbinieki, un citi dalībnieki, kas ir iesaistīti ekonomikas attīstībā.

(15) OV L 95, 15.4.2010., 1. lpp.

(16) Darba grupu izveides un darbības principi ir izklāstīti II pielikumā.

(17) COM(2010) 245 galīgā redakcija/2.

(18) OV C 137, 27.5.2010., 19. lpp.

(19) Dok. 14711/10.

(20) Ja tiks pieņemts priekšlikums Eiropas Parlamenta un Padomes Lēmumam, ar ko nosaka Eiropas Savienības rīcību attiecībā uz Eiropas kultūras mantojuma zīmi.

(21) Tā kā šajā jomā ļoti svarīgas ir dažādu speciālistu zināšanas, darba grupas sastāvā būs speciālisti no kultūras ministrijām, muzejiem, tiesu iestādēm, muitas iestādēm un tiesībaizsardzības dienestiem.

(22) Vajadzības gadījumā to darbā cieši iesaistās Komisijas dienesti.

(23) Grupā iekļaus Eiropas Statistikas sistēmu tīklu (ESSnet) dalībniekus un attiecīgu izmēģinājumu projektu pārstāvjus.